《哭宣教郎赵壘之》
宋代·张孝伯

长江天险失，铁骑逼金陵。
拒敌无留守，捐躯有县丞。
戈挥天日皎，血洒阵云腾。
蒋尉英灵在，千秋配食能。

作者简介：张孝伯（一一三七─？），字伯子，号笃素居士，和州（今安徽和县）人。孝宗隆兴元年（一一六三）进士（《宝庆四明志》卷九）。淳熙九年（一一八二）知江宁县（《景定建康志》卷二七）。宁宗庆元元年（一一九五）为监察御史（《宋会要辑稿》职官七三之六三），四年，权刑部侍郎兼实录院同修撰。五年，权礼部尚书（《南宋馆阁续录》卷九）。嘉泰元年，知隆兴府兼江南西路安抚使（《于湖集序》）。次年，改知镇江府（《嘉定镇江志》卷一五）。三年，同知枢密院事，四年，擢参知政事（《宋宰辅编年录》卷二○），寻罢。